Ribe Stifts Adresseaviser, 1835-08-07
Udenlandske Efterretninger. Frankerig. Julifesten tog pludselig en Ende med Forskrækkelse, og det er derved lagt for Dagen, at det, som tidligere blev fortalt om den Fare, hvori Kongens Person svævede, ingenlunde var, hvad en Deel Pariserblade gjerne vilde have Folk til at troe, grundløs Snak, beregnet paa at motivere et eller andet Jndgreb i Friheden. Paa Revnedagen, d. 28de, var Kongen passeret Boulevarderne, hvor Nationalgaarden og de andre Tropper vare opstillede, og vendte derpaa, foran Linien, tilbage til Vendsme=Pladsen, hvor Tropperne skulde deflere forbi ham. Hans Majestæt var ledsaget af Hertugerne af Orleans og Nemours, Prindsen af Joinville og en talrig, glimrende Stab. Kl. 12, just da han var kommen til Boulevard du Temple, hørtes en frygtelig Explosion, og samme Øieblik saae man flere høie Personer af Kongens Følge, blandt disse Marskalk Mortier, at styrte til Jorden. Kongens Hest blev saaet; hans Majestæt selv fik nogle lette Contusioner, der dog rimeligviis foraarsagedes ved den almindelige Forvirring, som i Øieblikket opstod. Da den første Forstyrrelse var ovre, blev man vaer, at der opsteg Røg fra det tredie Stokværk i Huset No. 50 paa Boulevarden; dette blev strax omringet, og de deri forefundne Personer bleve fængslede. J det tredie Stokværk, som var leiet ud til en Person, der kaldte sig August Girard og udgav sig for Mechaniker, fandt man en ny "Helvedmaskine", hvis væsentligste Bestanddeel var 25 Geværløb, saaledes indrettede, at de ved en Krudtgang alle paa een Gang kunde affyres. Ethvert af disse Løb, formoder man, var ladet med 6 Kugler; dette var i det Mindste Tilfældet med to, som ikke vare gaaede af. Desuden har det ved Undersøgelse af Saarene viist sig, at de tildeels ogsaa maae have været ladede med Skraa. Ladningen var saa stærk, at, skjønt Løbene alle vare nye og stærke, vare dog 5 af de sprungne. Morderen var derved bleven temmelig svært saaret, dog ikke anderledes, end at han kunde giøre Forsøg paa at flygte. Til den Ende havde han i Forveien nedladt et Toug gjennem det modsatte Vindue, ud til Gaarden, og var just i Færd med at fire sig ned af dette, da nogle Politiofficiantet, som vare komne ind i Gaarden, bleve ham vaer og grebe ham. De Personer, som mistede Livet paa Stedet, vare, foruden Mortier, som blev truffen af en Kugle i Hjærtet, General de la Chasse de Verigny, Marskalk Maisons Adjutant, Capitain Villare, Oberst Rieussec af 8de Legion, Grenadererne Prudhomme, Ricord, Leger og Benet ter af samme Legion, en Oberst af Linietropperne og flere Tilskuere, hvis Navne ikke vides. Senere er Gensdarme-Oberst Raffs død af sine Saar, og Gene talerne Blin og Pelet svævede i stor Fare. De Dør des Tal var 16, og desuden vare 18 Personer mere eller mindre farlig saarede. Da Kongen, for hvem baade Tropperne og Folket paa den ubetydigste Maade lagde deres Deeltagelse for Dagen, var kommen tilbage til Tuilletierne, udstedte han en Proclamation, hvori han, efterat have sagt, hvad man omtrent kan vide der ved en saadan Leilighed kunde siges, opfordrede til at lade en Sørgefest for de Faldne træde i i Stedet for de afbrudte Festligheder, og tillige yttrede, at Regjeringen kjendte sine Pligter og vilde opfylde dem. - Er nu dette Attentat et eenstaaende Factum, eller er det udgaaet fra et Partii, og, isaa Fald, hvilket? Dette er et Spørgsmaal, som beskjeftiger Alle, men som endnu ikke med nogen Vished kan besvares. De uafhængige Blade gjorde sig strax Umage for at fremstille denne Forbrydelse, som een eller enkelte Fanatikeres Værk, hvorfor intetsomhelst Parti kunde giøres ansvarligt. Regjeringen var tilbøielig til at tilskrive et vidt udbredt republikansk Complot denne Udaad, og i denne Forudsætning bleve strax flere Personer fængslede, deriblandt Hr. Armand Cartel og adskillige andre Bladtedacteurer. Ved Forhørerne syntes det imidlertid at blive temmelig klart, at Forbryderen er en Legitimist, og en følge deraf var, at man satte en Deel af dette Parti i Forvaring. Gazette de Tribunaux, et i slige Materier temmelig tilforladeligt Blad, meddeler følgende: "Jacques Gerard, som under Navnet August Girard havde leiet hiint Værelse paa Boulevarden, kom i Marts Maaned til Paris fra den tille Stad Lodeve i Herault Departement; han bærer en indbrændt Lilie paa sit venstre Bryst, og skal have besvaret det Spørgsmaal, om han har udovet denne Gjerning paa det carlistiske Parties Anstiftelse, med en bejaende Gebærde." Constitutionel føier endnu flere Omstændigheder til, navnlig, at Gerard har bekjendt at være teist til Paris i Selskab med en Medskyldig, som havde paataget sig at forsyne ham med Krudt og andre Materialier, samt at Maskinen var saaledes indrettet, at det maa ansees for et Under, at Gjerningsmanden frelstes fra Døden. Af denne sidste Omstændighed ville andre Blade udlede, at Gerard kun har været et Værktøi i Andres Hænder; at han selv ikke har kjendt Maskinens farlige Sammensætning, og at de egentlige Ophavsmænd have haabet, at hans med Vished forudseete Død skulde betrygge dem mod enhver Opdagelse. Journal de Paris mener, det endnu et fortidligt at ville løfte Sløret for denne Urettens Hemmelighed; den bekjendtgjør blot, at der er velgrundet Haab om at redde Forbryderens Liv; at han, skjønt svært saaret i Hovedet, er ved sin fulde Bevidsthed og Aandskraft, og at man allerede har faaet vigtige Oplysninger af ham. Man vil endnu vide, at en Minister skal i de Deputeredes overordentlige Møde have yttret, at Tegnet paa Gerards Bryst ikke var en Lilie, men en Ørn med Kors, og skulde hidrøre fra den Tid, da Forbryderen, som efterhaanden skulde have tilhørt alle Partier, stod i den forrige Konge af Neapels Tjeneste. - Antallet af de i denne Anledning Fængslede beløber sig omtrent til 80 Personer. Blandt disse er en ung Lampemager, Boireau, i høi Grad, mistænkt for at være den ovenomtalte Medskyldige; det hedder endog, at han allerede har tilstaaet det. At der vare Flere end En tilstede ved Misgierningens Udøvelse, sluttede man sig allerede til deraf, at der i Værelset fandtes to Hatte af forskjellig Størrelse, - Et andet vigtigt Spørgsmaal er, hvilken Jndflydelse denne Begivenhed vil have paa de offentlige Anliggender og i Særdeleshed paa Regjeringens fremtidige indre Politik. Den uafhængige Presse frygter for et eller andet Brud paa Chartet, navnlig for en Jndskrænkning af Pressefriheden. J Pairskammeret, som i hemmelige Møder undersøger Forbrydelsen, fremkom Hertugen af Cogny med Spørgsmaal til Hertugen af Broglie; men denne henviste ham til Yttringen i Kongens Proclamation. "Regjetingen kjender sine Pligter og vil opfylde dem" og føiede blot til, at, medens de fraværende Deputerede, som han haabede vilde haste med at komme til Paris, igjen samledes, vilde der blive Tid til at eftertænke de Forholdsregler, som Omstændighederne udkrævede. De tilstedeværende Deputerede have, i Anledning af hans Majestæts Livsfare, tilstillet ham en Addresse, som er bleven naadig modtagen og besvaret. - En Deel Rygter og Smaa omstændigheder ved hiin Begivenhed have vi naturligviis maattet forbigaae; men det er værd at lægge Mærke til, hvad der fortælles om Mortier, at hans Familie vilde overtale ham til at blive fra Revnen, fordi den trykkende Hede vilde falde Oldingen besværlig, men fik af denne til Svar, at paa en Tid, da man havde Grund til at frygte for allehaande farlige Anslag, burde han ikke savnes paa noget Sted, hvor han mulig kunde dække sin Konges Person; og er det da vel muligt, at den gamle kjække Marskal har stillet sit Bryst netop mod den Kugle, som ellers vilde have truffet Ludvig Philips Hjærte.